stanford-oval/wikipedia huggingface dataset:
Yleisurheilu kesäolympialaisissa 1952 – naisten 80 m aitajuoksu
Alkuerät

Eriä kaikkiaan 6, joista jokaisesta 2 nopeinta jatkoon.
1.erä
| Sija | Nimi | Maa | Aika |
| --- | --- | --- | --- |
| 1 | Shirley Strickland-De la Hunty |  Australia | 11,0 |
| 2 | Milena Greppi |  Italia | 11,7 |
| 3 | Miyo Miyashita |  Japani | 11,8 |
| 4 | Colette Elloy |  Ranska | 12,2 |
| 5 | Jorun Askersrud-Tangen |  Norja | 12,2 |
2.erä
| Sija | Nimi | Maa | Aika |
| --- | --- | --- | --- |
| 1 | Fanny Blankers-Koen |  Alankomaat | 11,2 |
| 2 | Edna Maskell |  Etelä-Afrikka | 11,6 |
| 3 | Klára Soós |  Unkari | 11,9 |
| 4 | Hilde Antes |  Saar | 12,0 |
| 5 | Nilima Ghose |  Intia | 12,9 |
| - | Marion Huber von Appeln |  Chile | DNF |
3.erä
| Sija | Nimi | Maa | Aika |
| --- | --- | --- | --- |
| 1 | Jelena Gokieli |  Neuvostoliitto | 11,5 |
| 2 | Pamela Seaborne |  Iso-Britannia | 11,5 |
| 3 | Wilhelmina Lust |  Alankomaat | 11,6 |
| 4 | Seija Pöntinen |  Suomi | 11,8 |
| 5 | Tang Pui Wah |  Singapore | 12,8 |
4.erä
| Sija | Nimi | Maa | Aika |
| --- | --- | --- | --- |
| 1 | Jean Desforges |  Iso-Britannia | 11,4 |
| 2 | Anneliese Seonbuchner |  Saksa | 11,4 |
| 3 | Luella Law |  Kanada | 11,8 |
| 4 | Helene Bielansky |  Itävalta | 11,8 |
| 5 | Sylvi Keskinen |  Suomi | 12,4 |
| 6 | Leah Horowitz |  Israel | 12,4 |
5.erä
| Sija | Nimi | Maa | Aika |
| --- | --- | --- | --- |
| 1 | Maria Sander |  Saksa | 11,3 |
| 2 | Claudie Flament |  Ranska | 11,5 |
| 3 | Anna Aleksandrova |  Neuvostoliitto | 11,5 |
| 4 | Maria Musso |  Italia | 11,9 |
| 5 | Constance Darnowski |  Yhdysvallat | 12,1 |
| 6 | Aino Autio |  Suomi | 12,1 |
6.erä
| Sija | Nimi | Maa | Aika |
| --- | --- | --- | --- |
| 1 | Marija Golubnitšaja |  Neuvostoliitto | 11,1 |
| 2 | Wanda dos Santos |  Brasilia | 11,3 |
| 3 | Yvette Monginou |  Ranska | 11,3 |
| 4 | Elfriede Steurer |  Itävalta | 11,4 |
| 5 | Pauline Threapleton |  Iso-Britannia | 11,9 |
| 6 | Gretel Bolliger |  Sveitsi | 12,3 |
Välierät

1.erä
| Sija | Nimi | Maa | Aika |
| --- | --- | --- | --- |
| 1 | Shirley Strickland-De la Hunty |  Australia | 10,8 |
| 2 | Maria Sander |  Saksa | 10,9 |
| 3 | Jean Desforges |  Iso-Britannia | 10,9 |
| 4 | Jelena Gokieli |  Neuvostoliitto | 11,1 |
| 5 | Edna Maskell |  Etelä-Afrikka | 11,2 |
| 6 | Milena Greppi |  Italia | 11,4 |
2.erä
| Sija | Nimi | Maa | Aika |
| --- | --- | --- | --- |
| 1 | Marija Golubnitšaja |  Neuvostoliitto | 11,2 |
| 2 | Fanny Blankers-Koen |  Alankomaat | 11,3 |
| 3 | Anneliese Seonbuchner |  Saksa | 11,4 |
| 4 | Pamela Seaborne |  Iso-Britannia | 11,4 |
| 5 | Wanda dos Santos |  Brasilia | 11,4 |
| 6 | Claudie Flament |  Ranska | 11,6 |
Loppukilpailu

| Sija | Nimi | Maa | Aika |
| --- | --- | --- | --- |
| 1 | Shirley Strickland-De la Hunty |  Australia | 10,9 |
| 2 | Marija Golubnitšaja |  Neuvostoliitto | 11,1 |
| 3 | Maria Sander |  Saksa | 11,1 |
| 4 | Anneliese Seonbuchner |  Saksa | 11,2 |
| 5 | Jean Desforges |  Iso-Britannia | 11,6 |
| - | Fanny Blankers-Koen |  Alankomaat | DNF |
David Opoku

David Osei Opoku (s. 31. tammikuuta 1992 Accra, Ghana) on ghanalainen jalkapallohyökkääjä.
Opuku kävi Achimotan lukiota, jossa hänet valittiin vuoden 2009 urheilijaksi. Jalkapalloilun ohella hän teki koulun ennätykset 100 ja 200 metrin juoksuissa ja pelasi myös koripalloa, maahockeya ja krikettiä. Vuosina 2010–2011 hän opiskeli Yhdysvalloissa Santa Barbaran yliopistossa ja pelasi yliopistojalkapalloa UC Santa Barbara Gauchosissa. Kaudella 2010 hän pelasi 21 ottelussa ja teki kuusi maalia. Hänet valittiin Big West -konferenssin vuoden tulokkaaksi ja kakkostähdistökentälliseen. Hän on pelannut myös Chelsean akatemiassa.
Huhtikuussa 2012 Opuku teki yksivuotisen sopimuksen suomalaisen Myllykosken Pallon kanssa. Hän pelasi kaudella 2012 Veikkausliigassa 13 ottelua maaleitta.
Opoku on pelannut Ghanan alle 23-vuotiaiden maajoukkueessa.
David Orth

| David Orth |
| --- | --- |

Henkilötiedot
Syntynyt: 13. maaliskuuta 1965 (ikä 59) Kitchener, Ontario
Ammatti:  näyttelijä
Näyttelijä
Aktiivisena:  1986–
Merkittävät roolit:  Ned Malone (The Lost World)
Aiheesta muualla
IMDb 
David Orth (s. 13. maaliskuuta 1965 Kitchener, Ontario, Kanada) on kanadalainen näyttelijä, joka tunnetaan roolistaan Ned Malonena televisiosarjassa The Lost World. Hänellä on ollut rooleja enimmäkseen draama- ja toimintasarjoissa, kuten RoboCop, Supernatural, Falcon Beach, L-koodi ja Smallville. Orthilla oli pieni dubbausrooli Death Notessa, ja hän toimi Blizzardin äänenä Iron Man: Armored Adventuresissa[lähde? ].
Ympyräkirkko (Balatonfüred)

Ympyräkirkko (unkariksi Kerek templom) on pohjapiirrokseltaan ympyränmuotoinen kirkko Balatonfüredissä, Unkarissa. Sen on suunnitellut Antal Fruhmann Roomassa sijaitsevan Pantheonin temppelin mukaan. Ympyräkirkko rakennettiin eräiden tietojen mukaan vuosina 1841–1846, toisten tietojen mukaan kirkko valmistui vasta vuonna 1850.
Åkerblom-liike

Åkerblom-liike tai åkerblomilaisuus oli lahko Suomessa 1910-luvun lopulla ja 1920-luvun alussa. Liikkeen johtajana toimi Maria Åkerblom yhdessä muun muassa Eino Vartiovaaran kanssa.
Liike sai alkunsa Snappertunassa vuonna 1917, jolloin kaksitoistavuotiaan Åkerblomin uskottiin saavan profetioita Jumalalta. Åkerblom oli vakavasti sairas ja saarnasi nukkuessaan transsinkaltaisessa tilassa. Åkerblom alkoi saada kannattajia.
Maria Åkerblom aloitti toimintansa Etelä-Suomessa, mutta suuren kannatuksen hän sai vasta siirryttyään Pohjanmaalle. Kokkolan ruotsinkielisten parissa liike kasvoi, samaten muun muassa Teerijärven kylässä.
1910-luvun ja 1920-luvun taitteessa kritiikki liikettä vastaan kasvoi. Huhujen mukaan liikkeen jäsenet pahoinpitelivät ihmisiä. Väitettiin myös, että liikkeen jäsenet varastelivat. Oikeuden käsittelyyn tuli myös tapaus, jossa Maria Åkerblom olisi ampunut yleisellä paikalla nimismiestä päin. Paikalla olleet liikkeen jäsenet todistivat tätä vastaan. Rikokset ja väärät valat johtivat yhä useampien jäsenten vangitsemiseen.
Åkerblom-liikkeen johtajat olivat vaatineet jäseniään luovuttamaan omaisuutensa liikkeelle. Ensin jäsenet muuttivat Helsinkiin, ja tavoitteena oli myöhemmin siirtyä Pyhään maahan. Rikokset, vankeustuomiot ja niitä seuranneet ongelmat johtivat kuitenkin liikkeen kuihtumiseen. Åkerblom itse joutui vankilaan kahdeksaksi vuodeksi, jona aikana liike oli pirstaloitunut. Ainoastaan pieni ryhmä pysyi Åkerblomille uskollisena hänen kuolemaansa vuoteen 1981 asti.
Muu toiminta

Kansalaissodan jälkeen vallinneen elintarvikepulan aikana åkerblomilaiset harjoittivat Kokkolassa hyväntekeväisyyttä. He kutsuivat luokseen varattomien perheitten nälkää näkeviä lapsia ja tarjosivat heille ruokaa. Myöhemmin liike järjesti leikki- ja askarteluiltoja, joita Maria Åkerblom johti.
Aiheesta muualla

Yle Arkivet: Maria Åkerblom och rörelsen (ruotsiksi)
WebOS

| webOS |
| --- | --- |

 Palm WebOS (2009)
Kehittäjä:  LG Electronics, aiemmin Hewlett-Packard & Palm
Ohjelmointikielet:  C++
Tuoteperhe:  Unixin kaltaiset
Toiminnallinen tila:  Aktiivinen
Viimeisin vakaa versio:  3.0.5 (taulutietokoneet) 1.4.5 (Pre, Pre Plus (US), Pixi ja Pixi Plus) 2.1 (Pre Plus (UK) ja Pre 2) 2.1.2 (Veer) 2.2.4 (Pre 3) (puhelimet) (12. tammikuuta 2012)
Tuetut kielet:  englanti (US), espanja, ranska, italia ja saksa
Ytimen tyyppi:  Monoliittinen
Ydin:  Linux
Suoritintuki:  ARM
Käyttöliittymä:  Graafinen (Luna)
Lähdekoodimalli:  Avoin lähdekoodi
Lisenssi:  Apache-lisenssi
Aiheesta muualla
Verkkosivusto
Infobox OKNimi-testi OK: 
webOS on älytelevisioille, alun perin mobiililaitteille suunnattu Linux-käyttöjärjestelmä. Sen kehitteli alkujaan Palm, jonka ensin Hewlett-Packard ja sittemmin LG Electronics osti. Virallinen nimi on webOS ilman isoa alkukirjainta, mutta muotoa WebOS käytetään myös. Palm julkaisi webOS:n tammikuussa 2009 nimellä Palm WebOS. WebOS:stä on ollut useita versioita useissa eri laitteissa, johon lukeutuvat Pre-, Pixi- ja Veer-puhelimet sekä HP TouchPad -taulutietokone. Viimeisin versio, 3.0.5, julkaistiin 12. tammikuuta 2012.
HP TouchPadin epäonnistuttua ja HP Personal Systems Groupin ehdotetun myynnin jälkeen HP teki alustasta avointa lähdekoodia ja sen nimeksi tuli Open WebOS (suom. avoin WebOS). Olemassa olevilla laitteille ominainenselvennä koodi julkaistiin nimellä WebOS Community Edition (suom. WebOS:n yhteisöversio, lyh. CE) ja se tuki olemassa olevaa HP:n laitteistoa. Open WebOS sisältää avoimen lähdekoodin kirjastoja, jotka on suunniteltu tukemaan laajempaa laitteistopohjaa.
25. helmikuuta 2013 HP ilmoitti myyvänsä webOS:n LG Electronicsille, joka suunnitteli käyttävänsä käyttöjärjestelmää älytelevisioissaan. Kuitenkin HP pitää kiinni patenteistaan webOS:iin sekä pilvipohjaisiin palveluihin, kuten App Catalogiin, liittyen. Vaikka webOS:ää käytetään nykyään pääosin älytelevisioissa, LG ei ole sulkenut pois mahdollisuutta käyttää webOS:ää älypuhelimissaan, joihin Palm alkujaan kehitti tämän käyttöjärjestelmän.
Ominaisuudet > Laitteet

Palm Pre, Palm Pre Plus, Palm Pixi ja Palm Pixi Plus käyttävät WebOS-versioa 1.4.5.
Pre 2, Pre 3 ja Veer käyttävät WebOS-versiota 2.X.X
HP TouchPad käyttää webOS-versiota 3.0.X.
Ominaisuudet > Sovellusten moniajon käyttöliittymä

Navigointi käyttää multi-touch-elettä kosketusnäytössä. Käyttöliittymä käyttää "kortteja" moniajon hallintaan ja sovellusten esittämiseen. Käyttäjä vaihtaa käynnissä olevien sovellusten välillä heilauttamalla vasemmalta ja oikealta näytössä. Sovellukset suljetaan heilauttamalla "korttia" ylös ruudulla ja "pois" ruudulta. Sovellusten "kortteja" voi järjestellä uudelleen. WebOS 2.0 toi uutena ominaisuutena pinot (engl. Stacks), jossa samankaltaisia kortteja voi "pinota" yhteen.
Ominaisuudet > Over the air (OTA) -päivitykset

Käyttöjärjestelmän pystyi päivittämään ilman yhdistämistä tietokoneeseen vastaanottamalla käyttöjärjestelmäpäivityksiä matkapuhelinyhteyden välityksellä.
Ominaisuudet > Synergia

Palm viittasi tiedon kokoamiseen useista eri lähteistä sanalla "syngergia". Käyttäjät voivat kirjautua sisään useisiin eri sähköpostitunnuksiin ja yhdistää kaikki nämä lähteet yhdeksi listaksi. Samankaltainen yhdistäminen onnistuu useista eri lähteistä peräisin olevien kalentereiden, pikaviestien ja tekstiviestien kohdalla.
Ominaisuudet > Ilmoitukset

Ilmoitusalue sijaitsee ruudun alalaidassa puhelimissa ja yläosan tilapalkissa taulutietokoneissa. Kun uusi ilmoitus saapuu puhelimeen, se sujahtaa näytön alalaidasta näkyville. Mojo- ja Enyo-kehitysympäristössä muutettavissa olevan koon tähden sovellus yleensä muuttaa kokonsa mahdollistaakseen esteettömän käytön sillä aikaa kun ilmoitus on näkyvissä. Ilmoituksen poistuttua se yleensä jää näkyviin kuvakkeena. Käyttäjä voi sittemmin napauttaa kuvakkeita laajentaakseen niitä. Ilmoituksia voi sitten poistaa (pyyhkäisemällä pois ruudulta), niille voi tehdä jotain (napauttaminen) tai ne voi jättää rauhaan.
Ominaisuudet > Synkronointi

Oletuksena tiedonsynkronointi käyttää pilvipohjaista lähestymistapaa tietokoneelle asennettavan synkronointiohjelman sijaan, mutta useita kolmansien osapuolien synkronointiohjelmia on saatavilla.[lähde? ] WebOS:n ensimmäisessä versiossa oli mahdollisuus synkronoida Applen iTunes-ohjelmiston kanssa, sillä laitteet naamioivat itsensä Applen laitteiksi, mutta Apple poisti tämän ominaisuuden käytöstä iTunesin myöhemmissä päivityksissä.
Ominaisuudet > Kolmannen osapuolen sovellukset

Virallisesti tarkistetut kolmannen osapuolen sovellukset ovat saatavilla laitteesta langattomana latauksena sovellusluettelon avulla.
Toinen sovellusten lähde on epäviralliset kolmannen osapuolen sovellukset, joita HP ei virallisesti tue. Näiden sovellusten jakeluun tarkoitettuihin ohjelmiin lukeutuvat WebOS Quick Install (Java-pohjainen tietokoneille) ja Preware (epävirallinen WebOS-sovellusluettelo). Jos epävirallisten sovellusten asentamisen jälkeen ilmenee ohjelmisto-ongelmia, HP:n tarjoama WebOS Doctor voi palauttaa puhelimen tehdasasetuksiin ja poistaa useimmat epävirallisten sovellusten ja paikkojen tekemät muutokset.
Koska webOS korvasi Palm OS:n, Palm tilasi MotionAppsin koodaamaan ja kehittämään Classic-nimisen emulaattorin mahdollistaakseen taaksepäin yhteensopivuuden Palm OS -sovellusten kanssa. Tämä käyttää webOS-versiota 1. Palm OS -emulointituki poistettiin webOS:n versiossa 2.0. MotionApps irrotti itsensä Classicista vuonna 2010, vedoten HP Palmin olevan "häiritsevä".
Alusta

Graafisen käyttöliittymän alla WebOS:illa on paljon yhteistä valtavirran Linux-jakeluiden kanssa. Versiot 1.0:sta 2.1:een käyttävät paikattua Linux 2.6.24 -ydintä.
Lista WebOS:in eri julkaisujen avoimen lähdekoodin osista, sekä jokaisen osan lähdekoodi ja niihin sovelletut paikat, on saatavilla Palmin avoimen lähdekoodin verkkosivulta. Tämä sivu myös toimii viitteenä siitä, mitä WebOS-versioita on julkisesti julkaistu.
Vuonna 2011 Enyo korvasi kesäkuussa 2009 julkaistun Mojon ohjelmistonkehityspakettina (SDK).
Kehitys

HP tarjoaa resursseja WebOS-kehittäjille sekä ohjeita HP Palm -kehittäjäohjelmaan osallistumiseen.
Uusin version WebOS-ohjelmistonkehityspaketista on versio 3.0.5. Sen voi ladata suoraan HP Palmin kehityskeskuksesta. Tämän ohjelmistonkehityspaketin avulla kehittäjät voivat luoda sovelluksia useille eri WebOS-laitteille, joihin lukeutuvat HP Veer ja HP Touchpad. Ohjelmistonkehityspaketti sisältää myös alustakehityspaketin (PDK), joka sallii kehittäjille pääsyn kääntäjiin, koodauskirjastoihin, ohjelmakoodiin, apuohjelmiin ja dokumentteihin, jotka auttavat C/C++-kehityksessä. Sovelluksia voi kirjoittaa myös HTML5-, JavaScript- ja CSS-kielillä joko Mojo- tai Enyo-kehitysympäristön avulla.
WebOS-kehityskeskuksessa on myös pikaoppaita, jotka helpottavat siirtymistä iOS-, web- ja C/C++-kehityksestä.
Kehitys > Virstanpylväitä

| Päiväys | Saatavilla olevien sovellusten lukumäärä | Latauksia (kumulatiivinen) |
| --- | --- | --- |
| 6. kesäkuuta 2009 | 18 | Julkaisu |
| 17. kesäkuuta 2009 | 30 |  |
| 27. kesäkuuta 2009 | 30 | 1 miljoona |
| 13. heinäkuuta 2009 | 30 virallista, 31 epävirallista |  |
| 16. heinäkuuta 2009 | 30 virallista | 1,8 miljoonaa |
| 29. heinäkuuta 2009 | 32 virallista |  |
| 25. elokuuta 2009 | 41 virallista |  |
| 7. marraskuuta 2009 | 356 virallista |  |
| 1. tammikuuta 2010 | 1000 virallista |  |
| 27. heinäkuuta 2010 | 3000 virallista |  |
| 29. syyskuuta 2010 | 4000 virallista |  |
| 9. joulukuuta 2011 | 10 002 virallista |  |
Alamäki

Vuoden 2012 puoliväliin mennessä useat sovellukset, mukaan lukien The New York Timesin sovellus, on poistettu sovellusluettelosta. Jäljellä olevien sovellusten määrä on toistaiseksi tuntematon, mutta sen arvellaan olevan alle 10 000.[lähde? ] Kun pois luetaan hylätyt ja/tai toimimattomat sovellusluettelossa olevat sovellukset, lukumäärän arvioidaan olevan vieläkin alhaisempi.
Tällä hetkellämilloin? alustan ylläpidettyjen sovellusten määrä on murto-osa kokonaismäärästä sovelluskehittäjien määrän vähennettyä vuoden 2011 jälkimmäisellä puoliskolla sen jälkeen, kun webOS-laitteiden myynti lakkasi, ja vuoden 2012 toisen vuosineljänneksen aikana webOS:in markkinaosuus putosi yhdistettyyn (mukaan lukien Palm OS) 0,6 %.[lähde? ]
Huomioita

↑  Wikipedian nimeämiskäytännön sekä suomen kieliopin mukaisesti tässä artikkelissa käytetään muotoa "WebOS".
Aiheesta muualla

HPWebOS.com (englanniksi)
Open WebOS (englanniksi)
WebOS Developer Center (englanniksi)
WebOS Source Code Downloads (englanniksi)
WebOS Internals Wiki (englanniksi)
Chris Zieglerin artikkeli Pre to postmortem: the inside story of the death of Palm and WebOS (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:WebOS
Palm WebOS:in logo
HP WebOS:in logo
Käännös suomeksi
Wonder Mike

| Michael Anthony Wright |
| --- | --- |
 Wonder Mike  vuonna 2004.
Henkilötiedot
Syntynyt: 30. huhtikuuta 1957 (ikä 67)
Muusikko
Taiteilijanimi:  Wonder Mike
Laulukielet:  englanti
Aktiivisena:  1975-
Tyylilajit:  hip hop
Yhtyeet:  The Sugarhill Gang
Levy-yhtiöt:  Sugar Hill Records 
  [ Muokkaa Wikidatassa ] [ ohje ]  
Wonder Mike (oik. Michael Anthony Wright, s. 30. huhtikuuta 1957) on yhdysvaltalainen hip hop -muusikko. Hän on osa yhtyettä nimeltä The Sugarhill Gang. Sugarhill Gang nousi Yhdysvaltain ja koko maailman tietoisuuteen noustessaan vuonna 1979 Yhdysvaltain pop-listan sijalle 36 kappaleellaan Rapper's Delight.
Don Carlos (täsmennyssivu)

Don Carlos voi tarkoittaa ainakin seuraavia:
Henkilöitä

Don Carlos (1545–1568), espanjalainen prinssi, kuningas Filip II:n vanhin poika
Don Carlos (1788–1855), espanjalainen prinssi, kuningas Ferdinand VII:n veli, karlistien tukema kruununtavoittelija nimellä Kaarle V
Don Carlos (1818–1861), espanjalainen prinssi, edellisen poika, karlistien tukema kruununtavoittelija nimellä Kaarle VI
Don Carlos (1848–1909), espanjalainen prinssi, edellisen poika, karlistien tukema kruununtavoittelija nimellä Kaarle VII
Don Carlos (s. 1952), jamaikalainen reggaemuusikko
Muita

Don Carlos, Friedrich Schillerin näytelmä vuodelta 1787
Don Carlos, Giuseppe Verdin ooppera vuodelta 1867
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Don Carlos”, voi hakea sivunnimihaulla, laajalla sivunnimihaulla tai tekstihaulla.
Dizu Plaatjies

Dizu Plaatjies esiintymässä Kulttuuritehdas Korjaamolla Helsingissä marraskuussa 2018.
Dizu Plaatjies (s. 5. helmikuuta 1959 Lusikisiki, Pondomaa, Etelä-Afrikka) on Xhosa-muusikko, joka tunnetaan parhaiten perustamastaan lyömäsoitinyhtyeestä Amampondo, jota hän myös johti monien vuosien ajan. Hän on valmistunut South African College of Musicista, joka on osa Kapkaupungin yliopistoa. Nykyisin hän toimii siellä luennoitsijana.
Plaatjies perusti Amampondon (‘pondolaiset’) 1970-luvun lopulla. Yhtye aloitti soittamalla kaduilla mutta nousi kansainväliseen tietoisuuteen 1980-luvulla. Yhtyeen uran kohokohta oli vuonna 1988, kun se esiintyi Wembleyn stadionilla Nelson Mandelan 70-vuotispäiväkonsertissa juuri ennen Whitney Houstonia. Yhtye oli valmiina maailmankiertuetta varten, jolle se oli jo buukattu, kun Etelä-Afrikan apartheid-hallitus kielsi heiltä esiintymiset neljän vuoden ajaksi. Näiden vaikeiden vuosien aikana Plaatjies ja Amampondo saivat tukea Pohjoismaista.
Jätettyään Amampondon Plaatjies on perustanut uuden yhtyeen nimeltä Ibuyambo. Plaatjies yhtyeineen on esiintynyt useissa Euroopan maissa, ja he myös esiintyvät säännöllisesti kotimaassaan Etelä-Afrikassa. Marraskuussa 2018 he esiintyivät Helsingissä Korjaamolla loppuunmyydyssä konsertissa. Toisen konserttinsa Suomessa he soittivat Hämeenlinnassa. He myös opettivat viikon ajan Sibelius-Akatemiassa ennen vierailun päätöskonserttia Malmi-talossa.
Plaatjiesin molemmat vanhemmat olivat perinteisiä parantajia, ja hänet käynyt läpi xhosa-kansan initiaatiomenot. Hänen kiinnostuksensa perkussiosoittimiin on vienyt hänet moniin Afrikan maihin, ja hänelle on kertynyt melkoinen kokoelma näitä soittimia Saharan eteläpuolisesta Afrikasta.
Plaatjies ja Ibuyambo ovat julkaisseet kolme levyä: Ibuyambo (2005), African Kings (2008) and Ubuntu — The Common String (2015). Kaksi viimeisintä levyä ovat tuoneet hänelle South African Music Award -palkintoja.
Plaatjies meni naimisiin vaimonsa Vuyo Mbewun kanssa 27.9.2008. Heillä on kaksi lasta, Ukwanda ja Azile. Plaatjiesilla on myös kaksi lasta aiemmista liitoista.
Valittu diskografia

Ibuyambo (2003)
African Kings (2008)
Ubuntu — The Common String (2015)
Aiheesta muualla

mountain Records, ks. featured artists
LMD Productions: Dizu Plaatjies
Mail & Guardian: Master of the marimba
Music.org.za: Dizu Plaatjies
Cape Times
Mondomix - French
Pole Sud - French
http://www.dieburger.com/Stories/Entertainment/19.0.1358254563.aspx
Ymppäys

Ymppäys tarkoittaa seuraavia asioita:
ymppäys eli varttaminen, puuvartisten kasvien lisäysmenetelmä
ymppäys, metallisulan seostaminen jähmettymisytimiä muodostavalla aineella
ymppäys, mikrobiologiassa halutun bakteeri- tai sieniviljelmän lisääminen elintarvikkeisiin tai muihin mikrobiologisiin sovelluksiin, esimerkiksi tiettyjen maitohappobakteereiden käyttämistä jogurtin valmistukseen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ymppäys”, voi hakea sivunnimihaulla, laajalla sivunnimihaulla tai tekstihaulla.
Ymmärtävä oppiminen

Ymmärtävä oppiminen on opetuksen suuntaus, joka korostaa syvällisen ymmärryksen merkitystä tietojen ulkoaoppimisen sijaan. Ymmärtävä oppiminen tarkoittaa, että oppimisesta seuraa kyky 1) löytää ja käyttää opittua uusissa tilanteissa, 2) perustella ja argumentoida sekä 3) liittää opittua laajempiin yhteyksiin.
Käsitteiden ymmärtäminen etenee asteittain.
Oppija kykenee toistamaan opittua (on tapahtunut ulkoaoppiminen)
Oppija kykenee hyödyntämään tietoa tutussa asiayhteydessä (on tapahtunut käsitteellinen muutos)
Oppija kykenee soveltamaan tietoa uusiin tilanteisiin ja kykenee ongelmanratkaisuun (on tapahtunut siirtovaikutus)
Ymmärtävää oppimista voidaan tukea sopivilla pedagogisilla malleilla, kuten tutkivalla oppimisella, sekä useilla soveltuvilla opetusmenetelmillä.
David Oliver

| Mitalit | Mitalit | Mitalit |  |
| --- | --- | --- | --- |
|  David Oliver |  David Oliver |  David Oliver |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 110 m aj |  |
| Yleisurheilun MM-kilpailut  | Yleisurheilun MM-kilpailut  | Yleisurheilun MM-kilpailut  |  |
|  Kultaa | Moskova 2013 | 110 m aj |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Doha 2010 | 60 m aj |  |
David Oliver (s. 24. huhtikuuta 1982) on yhdysvaltalainen pika-aitajuoksija, maailmanmestari ja olympiamitalisti.
Oliver sijoittui IAAF:n yleisurheilufinaalissa 2006 viidenneksi 110 metrin aitajuoksussa ajalla 13.24. Osakan MM-kilpailuissa 2007 hän karsiutui saman matkan välierissä. Valencian sisäratojen MM-kilpailuissa 2008 hän eteni 60 metrin aitajuoksussa niin ikään välieriin. Samana talvena hän voitti Yhdysvaltojen mestaruuden 60 metrin aidoissa.
Oliver voitti 110 metrin aitajuoksun Yhdysvaltojen olympiakarsinnoissa 2008. Hän saavutti pronssia Pekingin olympialaisten 2008 110 metrin aitajuoksussa ajalla 13,18. Hän jäi Dayron Roblesin voittamassa kilpailussa vain sadasosasekunnin hopeamitalisti David Paynesta. Myöhemmin samana syksynä hän voitti IAAF:n yleisurheilufinaalin ajalla 13,22.
Dohan sisäratojen MM-kilpailuissa 2010 Oliver sai pronssia 60 metrin aidoissa ajalla 7,44. Kesäkaudella hän voitti kaikki 15 käymäänsä 110 metrin aitajuoksukilpailua. Hän sivusi Dominique Arnoldin Yhdysvaltojen ennätystä 12,90 Eugenessa 3. heinäkuuta ja paransi ennätykseen 12,89:ään Saint-Denis'ssä 16. heinäkuuta. Hän voitti myös Yhdysvaltojen-mestaruuden ja maanosien cupin.
Oliver voitti 110 metrin aitajuoksun Yhdysvaltojen-mestaruuden 2011. Daegun MM-kilpailuissa 2011 hän oli neljäs 110 metrin aidoissa ajalla 13,44. Seuraavan vuoden olympiakarsinnoissa hän jäi viidenneksi. Hän voitti maailmanmestaruuden Moskovassa 2013 ajalla 13,00.
Oliverin ennätys 110 metrin aitajuoksussa on 16. heinäkuuta 2010 Saint-Denisissä juostu 12,89 s. Heinäkuussa 2021 Oliver oli kautta aikain tilaston viidentenä. Sisäradoilla hän on juossut 60 metrin aidat parhaimmillaan ajassa 7,37 s Stuttgartissa 5. helmikuuta 2011.
Ymppäys (metallioppi)

Metalliteollisuudessa ymppäämisellä tarkoitetaan metallisulan seostamista aineella, joka muodostaa jähmettymisreaktiossa jähmettymisytimiä.
Ymppäämällä saadaan valanteeseen pienikokoinen tasa-aksiaalinen raerakenne.